gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6028, del 04-06-2009 (2009/6237)

Informació pública de la modificació del sector Camí al Mar 2, percentatge d'edificabilitat residencial destinada a habitatge protegit.
---------------------------------------------------------------------------------------------------------------------------------------

### Dades del document

Número de DOGV
:   6028

Data del DOGV
:   04-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6237


Data del document
:   28-05-2009

Organisme emissor
:   Ajuntament d'Oliva

Tipus de document
:   Informació Pública

Descriptors 

:   * Oliva
    * administració local
    * pla d'urbanisme

Informació pública de la modificació del sector Camí al Mar 2, percentatge d'edificabilitat residencial destinada a habitatge protegit. [2009/6237]  
L'Ajuntament en ple, en la sessió celebrada el dia 2 d'abril de 2009, va adoptar, entre altres, un acord d'inici dels tràmits per a modificar l'acord anterior, de data 25 de setembre de 2008, en el sentit d'augmentar el percentatge d'edificabilitat residencial destinada a habitatge protegit en el sector indicat, del 25% al 50%.  
De conformitat amb el que disposa l'article 94 de la Llei 16/2005, de 30 de desembre, Urbanística Valenciana, se sotmet a informació pública la modificació avantdita del pla parcial, aprovat provisionalment per l'Ajuntament, durant un termini d'un mes, comptador des de l'endemà de la publicació de l'anunci en el Diari Oficial de la Comunitat Valenciana.  
La proposta de modificació i documentació de l'expedient es troben exposats al Departament d'Urbanisme de l'Ajuntament d'Oliva per l'examen i la consulta corresponents pels interessats.  
Oliva, 28 de maig de 2009.- L'alcalde: Salvador Fuster Mestre.
Diari Oficial de la Generalitat Valenciana


Sumari del DOGV 6170, del 22-12-2009 (2009/14088)

RESOLUCIÓ de 4 de desembre de 2009, de la Universitat de València, per la qual nomena José Manuel Rodrigo Gómez catedràtic d'universitat, de l'àrea de coneixement Medicina.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6170

Data del DOGV
:   22-12-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/14165


Data del document
:   04-12-2009

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 4 de desembre de 2009, de la Universitat de València, per la qual nomena José Manuel Rodrigo Gómez catedràtic d'universitat, de l'àrea de coneixement Medicina.  
 [2009/14410]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 13 de maig de 2009 (BOE 28 de maig de 2009), per a la provisió de la plaça número 1332 de catedràtic d'universitat (concurs núm. 7/2009), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar José Manuel Rodrigo Gómez catedràtic d'universitat, de l'àrea de coneixement Medicina, adscrita al Departament de Medicina.  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València, en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
València, 4 de desembre de 2009.- El rector: Francisco Tomás Vert.
Diari Oficial de la Generalitat Valenciana


Sumari del DOGV 5962, del 25-02-2009 (2009/1959)

Notificació a Arprocom SL. Expedient número VIVI/049804/268.
------------------------------------------------------------

### Dades del document

Número de DOGV
:   5962

Data del DOGV
:   25-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/1959


Data del document
:   22-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Arprocom SL. Expedient número VIVI/049804/268. [2009/1959]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica l'advertència a Arprocom SL amb expedient VIVI/049804/268.  
En aquest Servei Territorial no consta que s'hagen executat les obres a les quals us obligava la resolució de data 05.04.2007, recaiguda en l'expedient sancionador de referència.  
En conseqüència, us advertim perquè executeu les obres ordenades (indicades en la resolució) i ho comuniqueu a aquest Servei Territorial, i se li comunica que si en el termini de deu dies les obres no han sigut executades en la seua totalitat i de conformitat, segons autoritzen l'article 8 del Reial Decret Legislatiu 31/78, de 31 d'octubre, l'article 58 del Reial Decret 3148/78, de 10 de novembre, i l'article 14.1 de la Llei 1/1997, de 21 de febrer, de la Generalitat Valenciana, en relació amb l'article 99 de la Llei de Règim Jurídic de les Administracions Públiques i en concordança amb el que disposa l'Ordre de 15 de febrer de 2007 de la Conselleria de Territori i Habitatge, us imposarem multes coercitives en la quantia de 1.200 euros (mil dos-cents euros), d'acord amb el que estableix l'esmentat article 14.1 de la Llei 1/1997, de 21 de febrer de la Generalitat Valenciana.  
València, 22 de setembre de 2008.- El cap del Servei Territorial: José Manuel Vacas Tatay.
Diari Oficial de la Generalitat Valenciana


Sumari del DOGV 6013, del 14-05-2009 (2009/5143)

Informació pública del dipòsit dels estatuts de l'organització sindical denominada Sindicato de la Universidad Politécnica de Valencia-SUPV.
--------------------------------------------------------------------------------------------------------------------------------------------

### Dades del document

Número de DOGV
:   6013

Data del DOGV
:   14-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5143


Data del document
:   23-04-2009

Organisme emissor
:   Conselleria d'Economia, Hisenda i Ocupació

Tipus de document
:   Informació Pública

Informació pública del dipòsit dels estatuts de l'organització sindical denominada Sindicato de la Universidad Politécnica de Valencia-SUPV. [2009/5143]  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en esta oficina, adscrita a la Direcció General de Treball, Cooperativisme i Economia Social, l'acta de constitució i els estatuts de l'organització sindical denominada Sindicato de la Universidad Politécnica de Valencia-SUPV, l'àmbit territorial de la qual se circumscriu als diferents campus de la Universitat Politècnica a la Comunitat Valenciana i el funcional comprés les treballadores i els treballadors de la Universitat Politècnica que exercisquen per compte d'altri.  
Consten com a firmants de l'acta de constitució Emilio Joaquín Izquierdo Pedre, Vicente Eulogio Cortina Martínez, Ana Gómez Reche, Elena Pérez Zorio, Francisco Nácher Verdeguer, Xavier Navarro i García.  
València, 23 d'abril de 2009.- L'encarregada de l'Oficina de dipòsit d'estatuts d'organitzacions professionals: Mª Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 6102, del 15-09-2009 (2009/10708)

Extracte de la convocatòria de proves selectives de personal per a la provisió, per funcionari de carrera, de dos places de psicòleg, pedagog o psicopedagog.
-------------------------------------------------------------------------------------------------------------------------------------------------------------

### Dades del document

Número de DOGV
:   6102

Data del DOGV
:   15-09-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/10271


Data del document
:   01-09-2009

Organisme emissor
:   Ajuntament de Crevillent

Tipus de document
:   Convocatòria

Descriptors 

:   * Crevillent
    * concurs administratiu

Extracte de la convocatòria de proves selectives de personal per a la provisió, per funcionari de carrera, de dos places de psicòleg, pedagog o psicopedagog. [2009/10025]  
En el Butlletí Oficial de la Província d'Alacant número 157, de data 19 d'agost de 2009, es va publicar edicte d'esta Alcaldia, pel qual, amb l'alçament previ de la suspensió ordenada en el seu dia, es reprenia el procés selectiu de personal per a la provisió de dos places de psicòleg, pedagog o psicopedagog que estan vacants en la vigent plantilla del personal funcionari municipal. En l'edicte esmentat constava: llista definitiva d'aspirants admesos i exclosos, composició del tribunal qualificador, lloc, data i hora perquè es constituïsca i inici de les proves.   
Es concedix un termini de 10 dies des de la publicació del present anunci, per a reclamar o esmenar deficiències o formular al·legacions sobre l'edicte indicat.   
Crevillent, 1 de setembre de 2009.- L'alcalde: César Augusto Asencio Adsuar.
Diari Oficial de la Generalitat Valenciana


Sumari del DOGV 5975, del 16-03-2009 (2009/2609)

Assumpte civil 000985/2007. Notificació de la sentència a Adriana Cristina Nieves Pires.
----------------------------------------------------------------------------------------

### Dades del document

Número de DOGV
:   5975

Data del DOGV
:   16-03-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/2609


Data del document
:   02-02-2009

Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 000985/2007. Notificació de la sentència a Adriana Cristina Nieves Pires. [2009/2609]  
Judici verbal 000985/2007  
Part demandant: José María Canos Caballer  
Part demandada: José Luis Robles Hernández i Adriana Cristina Nieves Pires  
En el judici a què es fa referència s'ha dictat la resolució el text de la qual, literalment, diu així:  
«Que estime la demanda formulada per Pilar Ballester Ozcariz, en nom i representació de José María Canos Caballer, contra José Luis Robles Hernández i Adriana Cristina Nieves, i condemne la demandada a pagar a la part actora la suma de mil noranta-nou euros i huitanta-nou cèntims (1.099,89 euros), més interessos legals.  
Amb expressa condemna en costes processals a la part demandada.  
Notifiqueu esta resolució a les parts, i feu-los saber que contra esta resolució s'hi pot interposar un recurs d'apel·lació per escrit en el termini dels cinc dies següents a la notificació en este Jutjat, que cal interposar davant l'Audiència Provincial de Castelló.  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 2 de febrer de 2009, la magistrada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a portar a efecte la diligència de notificació de la sentència a la demandada rebel, Adriana Cristina Nieves Pires.  
Castelló de la Plana, 2 de febrer de 2009.- El secretari judicial: Javier García Bayo.
Diari Oficial de la Generalitat Valenciana


Sumari del DOGV 6042, del 24-06-2009 (2009/7032)

Rotlle d'apel·lació 114/2009. Notificació de la sentència a Alejandro Puzanowski Ingster.
-----------------------------------------------------------------------------------------

### Dades del document

Número de DOGV
:   6042

Data del DOGV
:   24-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7032


Data del document
:   10-06-2009

Organisme emissor
:   Audiència Provincial de València

Tipus de document
:   Edicte

Rotlle d'apel·lació 114/2009. Notificació de la sentència a Alejandro Puzanowski Ingster. [2009/7032]  
La Secció Sisena de l'Audiència Provincial de València ha dictat en el rotlle d'apel·lació número 114/2009 la sentència que té l'encapçalament i part dispositiva com es diu:  
«Rotlle d'apel·lació 09-0114  
Sentència número 259  
President: Vicente Ortega Llorca.  
Magistrats: María Mestre Ramos i José Francisco Lara Romero.  
València, 8 de maig de 2009  
La Secció Sisena de l'Audiència Provincial de València, integrada pels magistrats anotats al marge, sent-ne ponent María Mestre Ramos, ha vist este recurs d'apel·lació interposat contra la sentència de data 11 de febrer de 2009, dictada en les actuacions de judici ordinari tramitades pel Jutjat de Primera Instància 12 de València.   
Han sigut part en el recurs, com a apel·lant demandada Patricia Lococo Segura, representada pel procurador dels tribunals Juan M. del Pino Martínez, assistida pel lletrat Óscar Ros Escrivá; com a apel·lat demandant Francisco Liebana Gómez, representat per la procuradora dels tribunals Mercedes Martínez Gómez, assistit pel lletrat Javier Moreno Moya; Alejandro Puzanowski Ingster, l'entitat mercantil Cartera de Inmuebles, SL, i l'entitat Bancaixa, que no han comparegut davant d'este tribunal.  
Dispositiva  
Atés el que s'ha exposat, la Secció Sisena de l'Audiència Provincial de València, en nom del rei i per l'autoritat conferida per la Constitució aprovada pel poble espanyol.  
Decideix  
1. Desestimar el recurs d'apel·lació interposat per Patricia Lococo Segura.  
2. Confirmar la sentència de data 11 de febrer de 2009.  
3. Imposar a la part apel·lant les costes processals.  
Esta és la nostra sentència, que pronunciem, manem i firmem.  
No s'hi pot interposar un recurs de cassació».  
Esta cèdula es publica en el Diari Oficial de la Comunitat Valenciana, a fi de notificar-la a la part incompareguda, Alejandro Puzanowski Ingster.  
València, 10 de juny de 2009.- La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 6070, del 03-08-2009 (2009/8415)

Judici verbal 000724/2008. Notificació de la sentència a Kh-He-Herbert Construcciones, SL.
------------------------------------------------------------------------------------------

### Dades del document

Número de DOGV
:   6070

Data del DOGV
:   03-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8415


Data del document
:   22-06-2009

Organisme emissor
:   Jutjat de Primera Instància Número 1 de Vinaròs

Tipus de document
:   Edicte

Judici verbal 000724/2008. Notificació de la sentència a Kh-He-Herbert Construcciones, SL. [2009/8415]  
Part demandant: Medianas Urbanas, SL.  
Part demandada: KH He Herbert Construcciones, SL.  
En el judici referenciat, s'ha dictat la sentència de data 1 de juny de 2009 que té la dispositiva que és del tenor literal següent:  
«Dispositiva   
Estimar la demanda formulada per la representació processal de la mercantil Medianas Urbanas, SL, contra la mercantil KH He Herbert Construcciones, SL, i en conseqüència:   
1. Declarar resolt el contracte d'arrendament de nau industrial que lligava a les parts sobre la nau número 20, situada al carrer B del polígon industrial de Vinaròs, (Castelló).   
2. Condemnar la part demandada al desnonament d'este local, i s'ordena el desallotjament de l'esmentat immoble amb l'obligació de deixar-lo lliure, expedit i a disposició de l'actor, amb l'advertiment de ser llançat a costa seua si així no ho fera, i retirar els béns de la seua propietat o es consideraran abandonats.   
3. Condemnar la demandada que pague a l'actora la suma de 10.980 euros, corresponents a les rendes impagades reclamades, més les rendes que es produïsquen fins al complet desallotjament de l'habitatge, més els interessos legals des de la interpel·lació judicial.   
4. Condemnar la part demandada al pagament de les costes processals causades.   
Notifiqueu esta resolució a les parts, i feu-los saber que esta no és ferma i que contra esta poden interposar recurs d'apel·lació, davant este Jutjat, en el termini dels cinc dies següents de la notificació. Així ho acorda, mana i firma».   
Atés que es desconeix l'actual domicili o residència de la part demandada, la jutgessa, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis del Jutjat per a dur a efecte la diligència de notificació de sentència al demandat KH He Herbert Construcciones, SL.  
Vinaròs, 22 de juny de 2009.- La secretària judicial: Lourdes Vicente García.
Diari Oficial de la Generalitat Valenciana


Sumari del DOGV 6025, del 01-06-2009 (2009/6078)

Informació publica del document d'inici d'avaluació ambiental estratègica i del pla de participació pública per a la redacció de l'estudi del paisatge del Pla General de Tírig.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6078


Data del document
:   14-05-2009

Organisme emissor
:   Ajuntament de Tírig

Tipus de document
:   Informació Pública

Descriptors 

:   * Tírig
    * administració local
    * pla d'urbanisme

Informació publica del document d'inici d'avaluació ambiental estratègica i del pla de participació pública per a la redacció de l'estudi del paisatge del Pla General de Tírig. [2009/6078]  
L'Ajuntament de Tírig (Castelló), en la sessió celebrada amb data 12 de maig de 2009, va acordar:  
Aprovar l'exposició al públic de la documentació tècnica per a la redacció del pla general, comprensiu del document d'inici per a l'avaluació ambiental estratègica, pla de participació pública amb la delimitació i valor de les unitats paisatgístiques, delimitació del sistema d'espais oberts i determinació provisional d'objectius de qualitat per a la redacció de l'estudi del paisatge, per mitjà de la publicació corresponent en el Diari Oficial de la Comunitat Valenciana, en un periòdic d'àmbit provincial amb difusió en el municipi, i al tauler d'anuncis de l'Ajuntament i municipis limítrofs .  
La qual cosa se sotmet a informació pública durant un termini de 45 dies comptadors des de l'última publicació de l'anunci en els mitjans esmentats a l'efecte d'al·legacions, de conformitat amb l'articule 45 del Reglament del Paisatge de la Comunitat Valenciana i els articles 9 i 10 del la Llei 9/2006, d'Avaluació Ambiental de Determinats Plans i Programes. La documentació podrà ser consultada a l'Ajuntament de Tírig durant el període citat.   
Tírig, 14 de Maig de 2009. L'alcalde: Juan José Carreres Montull.
Diari Oficial de la Generalitat Valenciana


Sumari del DOGV 6059, del 17-07-2009 (2009/8127)

Citació per a notificació per compareixença a Sergio-Pablo Vazquez Veiga i altres. Expedient número PSA/V/45/2008 i altres.
---------------------------------------------------------------------------------------------------------------------------

### Dades del document

Número de DOGV
:   6059

Data del DOGV
:   17-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8127


Data del document
:   17-06-2009

Organisme emissor
:   Conselleria d'Agricultura, Pesca i Alimentació

Tipus de document
:   Citació

Citació per a notificació per compareixença a Sergio-Pablo Vazquez Veiga i altres. Expedient número PSA/V/45/2008 i altres. [2009/8127]  
De conformitat amb allò que es disposa en l'article 61, en relació amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, ja que no s'ha pogut realitzar la notificació corresponent en el domicili dels interessats per causa no imputable a esta Administració, per este escrit se cita a qui a continuació s'esmenta perquè comparegen en el termini de deu dies, comptats a partir de l'endemà de la publicació d'esta citació en el Diari Oficial de la Comunitat Valenciana, a què se'ls ha remés esta comunicació, en la seu d'esta Direcció General de Producció Agrària de la Conselleria d'Agricultura, Pesca i Alimentació, situada al carrer d'Amadeu de Savoia, número 2, de València, en dies laborables de dilluns a divendres, i de 9.00 a 14.00 hores, a l'efecte de notificar-los els actes relatius al procediment que s'indicarà, de la tramitació dels quals és responsable esta Direcció General. Si transcorregut l'esmentat termini no hagueren comparegut, es tindrà per practicada la corresponent notificació des de l'endemà del venciment d'este.  
  
València, 17 de juny de 2009.- La directora general de Producció Agrària: Laura Peñarroya Fabregat.
Diari Oficial de la Generalitat Valenciana


Sumari del DOGV 6003, del 29-04-2009 (2009/4484)

Extracte de les bases i la convocatòria per a proveir una plaça d'auxiliar administratiu.
-----------------------------------------------------------------------------------------

### Dades del document

Número de DOGV
:   6003

Data del DOGV
:   29-04-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/4484


Data del document
:   03-04-2009

Organisme emissor
:   Ajuntament d'Algímia d'Alfara

Tipus de document
:   Convocatòria

Descriptors 

:   * administració local
    * concurs administratiu

Extracte de les bases i la convocatòria per a proveir una plaça d'auxiliar administratiu. [2009/4484]  
Mitjançant la Resolució d'Alcaldia número 59/2009, de data 12 de març de 2009, es van aprovar la convocatòria i les bases que regixen la selecció i provisió d'una plaça d'auxiliar administratiu vacant en la plantilla de funcionaris de carrera de l'Ajuntament d'Algimia de Alfara, pel sistema selectiu d'oposició per promoció interna.  
En el Butlletí Oficial de la Província de València, número 79, de 3 d'abril de 2009, s'han publicat la convocatòria i el text íntegre de les bases.  
El termini de presentació d'instàncies serà de 20 dies naturals, comptats des de l'endemà de la publicació de l'extracte de la convocatòria en el Butlletí Oficial de l'Estat.  
Els successius anuncis d'aquesta convocatòria es publicaran, si és el cas, de conformitat amb les bases, en el Butlletí Oficial de la Província de València i al tauler d'anuncis de l'Ajuntament.   
Algimia de Alfara, 3 d'abril de 2009.L'alcalde: Francisco Salt Mocholí.